ddrg/super_eurlex huggingface dataset:
99.

opfordrer Kommissionen til: — at organisere en årlig "europæisk idrætsdag" til fremme af amatøridrættens og den professionelle sports sociale og kulturelle rolle og af sportens gavnlige virkninger for folkesundheden — at støtte udnævnelsen af en "europæisk idrætshovedstad" hvert år, under ledelse af ACES (Sammenslutningen af Europæiske Idrætshovedstæder), ledsaget af den nødvendige kontrol og finansielle støtte — at støtte lokale, traditionelle, oprindelige idrætsgrene som en del af den rige kulturelle og historiske mangfoldighed i EU og som udtryk for mottoet "Forenet i mangfoldighed" ved at øge bevidstheden om disse idrætsgrene, bl.a. gennem fremstød til fordel for et europæisk idrætslandkort og europæiske idrætstræf — at etablere et mobilitetsprogram og relevante foranstaltninger for unge amatøridrætsfolk og trænere for at give dem mulighed for at lære nye træningsmetoder, etablere bedste praksis og udvikle europæiske værdier gennem sport, såsom fairplay, respekt og social inddragelse samt for at fremme interkulturel dialog — at bidrage til at muliggøre et mobilitetsprogram for udveksling af idrætstrænere — at samarbejde med medlemsstaterne og idrætsorganisationerne om at beskytte breddeidrættens grundlæggende ukrænkelighed — at støtte medlemsstaternes arbejde vedrørende dataindsamling og forskning med henblik på udveksling af bedste praksis;
25.

gentager, at der i forbindelse med kollektive retsmidler inden for konkurrencepolitikken skal indføres garantier for at undgå, at der udvikles et system med gruppesøgsmål med useriøse krav og alt for mange sagsanlæg og for at sikre ligestilling af parterne i retssager, og understreger, at disse garantier bl.a. skal omfatte følgende: — gruppen af klagere skal være klart angivet, inden proceskravet rejses (”opt-in”) — offentlige instanser, såsom ombudsmænd og anklagemyndighed såvel som repræsentative organer, kan anlægge sag på vegne af en klart angivet gruppe af klagere — kriterierne for fastsættelse af, hvilke organisationer der er kvalificeret til repræsentativt at anlægge sag, skal fastsættes på EU-plan — et system med gruppesøgsmål må forkastes, da det vil tilskynde til alt for mange retssager, kan være i modstrid med visse medlemsstaters forfatninger og krænke skadelidtes rettigheder, idet de uden eget vidende kan være part i retssagen, men ikke desto mindre vil være bundet af rettens afgørelse; a) mulighed for individuelle søgsmål: — skadelidte skal under alle omstændigheder have ret til at anvende alternativet med et individuelt søgsmål ved en kompetent domstol — kollektive klagere må ikke stilles mere favorabelt end individuelle klagere b) kompensation for mindre eller spredt skade — skadelidte, der søger om erstatning for mindre eller spredt skade, bør have passende adgang til domstolsprøvelse gennem kollektive retsmidler og skal kunne opnå en rimelig erstatning c) kun kompensation for faktisk lidte tab — kun faktisk lidte tab kan erstattes; erstatning med karakter af straf og uretfærdig berigelse skal være forbudt — hver skadelidt skal kunne føre bevis for sin påstand — den erstatning, der tilkendes, fordeles mellem de enkelte skadelidte i forhold til deres individuelle tab — advokatsalærer, der er afhængige af sagens udfald, er et stort set ukendt begreb i EU og bør afvises d) princippet om, at taberen betaler — søgsmål kan ikke indgives, hvis sagsøger er forsvarsløs på grund af manglende økonomiske midler; desuden skal sagsomkostningerne og således risikoen ved at tage retslige skridt afholdes af den part, der taber sagen; det påhviler i den forbindelse medlemsstaterne at fastlægge reglerne for pålæggelse af omkostninger e) ingen finansiering fra tredjeparter — retssager bør ikke finansieres på forhånd af tredjeparter, eksempelvis til gengæld for at sagsøgere indvilliger i at overdrage eventuelle efterfølgende rettigheder til erstatning til tredjeparter;
12.

støtter op om IAEA’s bestræbelser på at overvåge udviklingen af Irans atomprogram i den hensigt at kunne give det internationale samfund et nøjagtigt overblik over situationen;
6.

understreger behovet for at skabe balance i anvendelsen af vand for at sikre, at behovet for vand er dækket, at vandet er tilgængeligt, og at kvaliteten er i orden, især i udviklingslandene; opfordrer til vedtagelse af integrerede planer for forvaltning af vandressourcerne samt fysisk planlægning på internationalt, nationalt og lokalt plan;
6.

opfordrer medlemsstaterne til at fremme forebyggelse af type 2-diabetes og fedme (hvor der henstilles til, at der iværksættes strategier fra en tidlig alder via undervisning i sunde kost- og motionsvaner i skolerne), strategier for en sund livsstil omfattende kost- og motionsstrategier; understreger i denne forbindelse, at det er nødvendigt at tilpasse fødevarerelaterede politikker til målet med at fremme en sund ernæring og gøre det muligt for forbrugerne at foretage velinformerede og sunde valg, ligesom der er nødvendigt at gøre tidlig diagnosticering til et vigtigt indsatsområde i de nationale diabetesprogrammer;
28.

beklager, at det nylige møde mellem de fire kyststater, Island, EU, Norge og Færøerne om forvaltningen af makrelfiskeriet i Det Nordøstlige Atlanterhav i 2012 endte uden opnåelse af en aftale, og tilskynder alle kyststater til at gøre en fornyet indsats for at fortsætte forhandlingerne med det formål at nå til enighed om en løsning på makreltvisten på grundlag af realistiske forslag, der er i overensstemmelse med historiske rettigheder og retningslinjerne fra Det Internationale Havundersøgelsesråd, og som sikrer bestandens fremtid, beskytter og bevarer arbejdspladser i det pelagiske fiskeri og sikrer et bæredygtigt fiskeri på lang sigt; noterer sig Kommissionens forslag om at indføre handelsforanstaltninger for at bekæmpe ikke-bæredygtige fiskerimetoder;
112.

håber, at der hurtigt vil blive fastsat konkrete og målbare specifikke mål for hver sektor for at opmuntre de private investorer og skabe tillid og samarbejdsvilje blandt dem og samtidig skabe grundlag for en bedre anvendelse af EU-midler; understreger, at vedvarende energi, innovation samt udvikling og anvendelse af banebrydende teknologier kan bidrage til bekæmpelse af klimaændringerne og samtidig hjælpe til med at overbevise EU’s partnere i hele verden om, at emissionsreduktioner er mulige, uden at det går ud over konkurrenceevnen eller sætter jobskabelsen på spil; finder det afgørende, at EU og medlemsstaterne går foran med et godt eksempel med hensyn til etablering af et system for investeringer i nye og energieffektive lavemissionsteknologier; opfordrer til styrkelse af de eksisterende finansieringsordninger for at nå målene i køreplanen samt til snarlig iværksættelse af drøftelser om de finansielle instrumenter, der er behov for at tage i anvendelse, og fremme af bedre synergier mellem nationale og europæiske finansieringsordninger; mener, at finansieringsordninger baseret på flere kilder kan være et effektivt redskab; understreger den afgørende rolle, som finansieringen gennem regional- og samhørighedspolitikken spiller, fordi den er det vigtigste instrument til medfinansiering af regionale foranstaltninger med sigte på overgangen til en lavemissionsøkonomi; mener, at en betydelig del af finansieringen for programmeringsperioden 2014-2020 skal afsættes til at opfylde målene i køreplanen for 2050;
F.

der henviser til, at rapporten fra Bahrains uafhængige undersøgelseskommission (BICI), som blev bestilt af kongen i juni sidste år og offentliggjort i november 2011, konstaterer, at 35 mennesker døde under urolighederne sidste år, herunder fem medlemmer af sikkerhedsstyrkerne og fem tilbageholdte, der blev tortureret ihjel, mens de sad varetægtsfængslet; der henviser til, at BICI’s rapport konkluderer, at der havde været overdreven magtanvendelse over for fredelige demonstranter, politiske aktivister, menneskerettighedsforkæmpere og journalister, at tortur var udbredt, og at mange mennesker var stillet for retten eller var blevet idømt fængselsstraffe for at gøre brug af deres ret til ytrings- og forsamlingsfrihed; der henviser til, at BICI i sin rapport gav udtryk for den opfattelse, at retssagerne ikke var i overensstemmelse med internationale standarder for retfærdig rettergang eller med Bahrains egen straffelov;
14.

udtrykker sin forargelse over fængslingen af oppositionsledere og journalister siden januar 2012 og opfordrer de kasakhiske myndigheder til at standse den hårde kurs mod oppositionen og uafhængige medier i landet og løslade alle personer, der er fængslet på et tilsyneladende politisk motiveret grundlag, herunder lederen af partiet Alga, Vladimir Koslov og chefredaktøren af avisen Vsgljad, Igor Vinjavskij, samt alle de personer, der nævnes i de seneste EU-erklæringer i OSCE’s Permanente Råd, og som stadig tilbageholdes; kræver, at Koslov gives adgang til sine nærmeste familiemedlemmer, herunder sin hustru, og at der foretages en uafhængig vurdering hans sundhedstilstand; glæder sig over løsladelsen af Natalija Sokolova, advokat for fagforeningerne i olieselskabet Karazhanbasmunai, der tidligere blev dømt til seks års fængsel, hvilket nu er reduceret til en betinget straf på tre år; beklager ikke desto mindre, at Sokolova stadig forhindres i at deltage i fagforeningsaktiviteter under sin betingede straf som følge af en højesteretsafgørelse;
24.

henviser til mediernes og uddannelsesvæsenets rolle i forbindelse med fremme af kvinders deltagelse i det politiske liv og ændring af samfundets holdning; understreger betydningen af at skabe bevidsthed hos medierne, navnlig de offentlige, om behovet for at sikre en retfærdig og afbalanceret dækning af mandlige og kvindelige kandidater i forbindelse med valg samt af at overvåge mediernes dækning for at finde frem til skævheder mellem kønnene og måder til at løse dette problem og hermed fremme bestræbelserne på at bekæmpe stereotyper og tilskynde til at give en positiv fremstilling af kvindelige ledere, herunder kvindelige politikere, som rollemodeller, på nationalt, regionalt og europæisk niveau;
20.

understreger, at der skal udvikles et sammenhængende system til forskning i socialøkonomiske processer i grænseområder, herunder processerne i de regioner, der ligger ved EU's ydre grænser, samt statistik for makroregioner med henblik på at opnå et nøjagtigt, fuldstændigt og pålideligt billede af økonomien for så vidt angår regional og makroregional udvikling for såvel by- som landområder; mener, at de forskningsmekanismer, der er forbundet med betalingsbalancen, skal forbedres; bemærker endvidere, at national- og regionalregnskabssystemet skal overvåges nøje som en del af et robust system for kvalitetsstyringen inden for europæisk statistik;
28.

opfordrer Kommissionen til snarest muligt at fremlægge en fuldstændig statusopgørelse over kvinders repræsentation i alle typer virksomheder i EU samt over de foranstaltninger af både forpligtende og uforpligtende karakter, der er truffet af erhvervslivet, og foranstaltninger, der for nylig er vedtaget i medlemsstaterne med henblik på at øge denne repræsentation; bemærker, at de foranstaltninger, der er truffet af virksomhederne og medlemsstaterne, ifølge Kommissionens rapport om kvinders deltagelse i økonomisk beslutningstagning er utilstrækkelige; glæder sig over den bebudede høring om foranstaltninger til forbedring af kønsbalancen i den økonomiske beslutningstagning; er imidlertid skuffet over, at Kommissionen afstår fra at træffe øjeblikkelige lovgivningsmæssige foranstaltninger, som den havde forpligtet sig til at gøre, hvis målene ikke blev nået; mener, at de beskedne fremskridt i 2011 fortjener mere konkrete tiltag end blot en høring; gentager derfor sin opfordring fra 2100 om at der i 2012 fremsættes lovforslag, herunder om kvoter, med henblik på at øge repræsentationen af kvinder i virksomhedernes øverste ledelse til 30 % inden 2015 og 40 % inden 2020 under hensynstagen til medlemsstaternes forpligtelser samt deres særlige økonomiske, strukturelle (f.eks. virksomhedsstørrelse), juridiske og regionale forhold;
3.

minder alle politiske aktører i Bosnien-Hercegovina om, at reformer, der peger frem mod EU-integration, er til gavn for befolkningen i Bosnien-Hercegovina, og at det er de politiske aktører, der over for borgerne er ansvarlige for at indgå kompromisser, effektivt at koordinere, nå til enighed om og gennemføre reformer; minder om, at en stat, en regering og en administration, der fungerer, også er forudsætninger for en vellykket ansøgning om EU-medlemskab; opfordrer indtrængende alle politiske aktører til at foretage de nødvendige forfatningsmæssige ændringer og tilstræbe andre centrale reformer samt fokusere på at skabe forudsætningerne for stabiliserings- og associeringsaftalens ikrafttræden; understreger, at lokalt ejerskab og politisk vilje er forudsætninger for, at enhver form for økonomisk bistand fra EU kan gøre nytte; opfordrer i den henseende myndighederne i landet til at etablere den nødvendige struktur for decentraliseret forvaltning af instrumentet til førtiltrædelsesbistand; understreger behovet for at styrke koordinationsmekanismerne for programmeringen af den økonomiske bistand fra EU fremover, navnlig under instrumentet for førtiltrædelsesbistand;
13.

opfordrer Unionens højtstående repræsentant for udenrigsanliggender og sikkerhedspolitik og Kommissionen til at sætte dette emne højt på dagsordenen for den politiske dialog med Egypten og til indtrængende at opfordre landets regering til at bekæmpe menneskehandel og til at vedligeholde sine forpligtelser i henhold til de internationale flygtningekonventioner med henblik på at fremme det internationale samarbejde om at skride ind over for menneskehandel;
10.

foreslår afslutningsvis, at Kommissionen afholder et årligt forum, hvor dommere på alle anciennitetsniveauer inden for retsområder, hvor der ofte opstår indenlandske sager og sager på tværs af grænserne, kan føre drøftelser om et eller flere område(r), hvor der for nylig har været retstvister eller vanskeligheder, med henblik på at tilskynde til diskussion, etablere kontakter, skabe kommunikationskanaler og opbygge gensidig tillid og forståelse; mener, at et sådant forum ligeledes kunne give de kompetente myndigheder, uddannelsesudbydere og eksperter, herunder universiteter og professionelle organer, mulighed for at drøfte politikker for uddannelse af retsvæsenets aktører og fremtiden for juridisk uddannelse i Europa;
19.

understreger, at statutten for det europæiske andelsselskab ikke bør gøres mere attraktiv ved at sænke standarderne; er af den opfattelse, at revisionen af statutten bør fremme anerkendelsen af denne selskabstype i EU; understreger, at andelsselskabernes økonomiske vægt, deres modstandsdygtighed over for kriser og de værdier, de er grundlagt på, tydeligt beviser, at de er relevante i EU af i dag og berettiger en revision af statutten; noterer sig, at initiativer og foranstaltninger med hensyn til det fremtidige europæiske andelsselskab skal koncentreres om gennemsigtighed, beskyttelse af interessenternes rettigheder og hensynet til nationale skikke og traditioner; påpeger, at incitamentet til at anvende statutten for visse nationale andelsselskaber desværre er begrænset på grund af deres eksisterende holdingstruktur; understreger, at muligheden for at fusionere nationale andelsforetagender fra forskellige medlemsstater bør styrkes;
C.

der henviser til, at copyright-udvalget under Verdensorganisationen for Intellektuel Ejendomsret (WIPO) planlægger en international traktat for at forbedre blindes og andre synshandicappede personers adgang til bøger;
4.

opfordrer Europa-Kommissionen til som traktaternes vogter nøje at overvåge mulige ændringer og gennemførelsen af de omhandlede love og deres overensstemmelse med de europæiske traktaters ånd og bogstav og foretage en grundig undersøgelse for at sikre: a. domstolenes fulde uafhængighed, navnlig ved at sikre, at den nationale domsmyndighed, anklagemyndigheden og domstolene i almindelighed styres uden politisk indblanding, og at uafhængigt udnævnte dommeres mandatperiode ikke kan afkortes vilkårligt; b. at reglerne for den ungarske nationalbank er i overensstemmelse med EU-lovgivningen; c. at den institutionelle uafhængighed med hensyn til databeskyttelse og informationsfrihed genetableres og garanteres ved ordlyden og gennemførelsen af den relevante lovgivning; d. at forfatningsdomstolens ret til at prøve enhver lovgivning genetableres til fulde, herunder retten til at prøve budget- og skattelove; e. at pressefriheden og mediepluralismen garanteres ved ordlyden og gennemførelsen af den ungarske medielovgivning, navnlig med hensyn til deltagelse af repræsentanter for civilsamfundet og oppositionen i medierådet; f. at den nye valglov opfylder EU’s demokratiske standarder og overholder princippet om politiske skift; g. at retten til at udøve politisk oppositionsvirksomhed på en demokratisk måde sikres både i og uden for institutionerne; h. at loven om kirker og trosretninger respekterer de grundlæggende principper om samvittighedsfrihed, og at kravet om, at registrering af kirker skal godkendes af det ungarske parlament med to tredjedeles flertal, opgives;
13.

minder om, at den stadig større europæiske dimension i medlemsstaternes økonomiske politikker bør gå hånd i hånd med en øget demokratisk legitimitet og passende ansvarlighed over for Europa-Parlamentet og de nationale parlamenter; mener, at Det Europæiske Råd har et særligt ansvar for at tage hensyn til parlamentariske betragtninger, når det godkender de politiske retningslinjer, for at give dem demokratisk legitimitet, eftersom der ikke er noget retsgrundlag for at anvende den almindelige lovgivningsprocedure i forbindelse med den årlige vækstundersøgelse, og mener at det presserende behov for at gennemføre økonomiske stramninger og finanspolitisk disciplin under ingen omstændigheder må tilsidesætte behovet for en demokratisk beslutningsproces;
11.

kræver øjeblikkelig og betingelsesløs frigivelse af alle politiske fanger; glæder sig over afgørelsen fra Rådet for Udenrigsanliggender af 23. januar 2012 om at udvide kriterierne for sanktioner, der baner vejen for fremtidige udpegelser af de ansvarlige for alvorlige krænkelser af menneskerettighederne eller for undertrykkelsen af civilsamfundet og den demokratiske opposition i Hviderusland, og gentager, at der ikke kan ske nogen fremskridt for dialogen mellem EU og Hviderusland, uden at Hviderusland foretager fremskridt i retning af demokrati, menneskerettigheder og retsstatsprincippet, og indtil alle politiske fanger, herunder de to tidligere præsidentkandidater Mikalaj Statkevitsj og Andrei Sannikau, lederne af præsidentvalgskampagnernes demokratiske oppositionskandidater Pavel Seviarynets og Dzmitrij Bandarenka samt Syarhey Kavalenka, en politisk fange, som tilbageholdes for en påstået overtrædelse af husarrest, og som har været på en langvarig sultestrejke, der har ført til en kritisk forværring af hans helbred, som direkte truer hans liv, alle løslades betingelsesløst og generhverver deres civile rettigheder fuldt ud;
13.

gentager sin opfordring til undersøgelseskommissionen om at foretage en omfattende og grundig undersøgelse af Sergej Magnitskijs død uden tabuområder, til snarest muligt at forelægge konkrete konklusioner og tage de nødvendige skridt for at retsforfølge de ansvarlige; opfordrer, i tilfælde af fortsat passivitet fra de russiske myndigheders side Rådet til at overveje aktioner, som f.eks. et rejseforbud i hele EU og en indefrysning af de økonomiske aktiver for dem, der er blevet kendt skyldige i tortur af Sergej Magnitskij og hans efterfølgende død samt i at have forsøgt at tilsløre sagen;
F.

der påpeger, at de biologiske oplysninger om den vestlige bestand af hestemakrel ikke er tilstrækkelige til, at der kan foretages en fuldstændig bestandsvurdering; der imidlertid henviser til, at rådgivningen fra STECF peger i retning af, at en fangstkontrolregel baseret på tendensen i ægmængden kan danne grundlag for en bæredygtig forvaltning af bestanden; der påpeger, at fangstkontrolreglen bør baseres ligeligt på den forsigtighedsbaserede rådgivning for gennemsnitlige rekrutteringsbetingelser og på de seneste samlede tilladte fangstmængder, justeret med en faktor, som afspejler den seneste tendens i bestandsstørrelsen målt på grundlag af ægproduktionen;
A.

der henviser til, at situationen i Egypten er alarmerende; der henviser til, at etableringen af et udvalg, der skal se på de civile institutioner og ngo’er med sigte på at stramme den retlige kontrol med udenlandsk finansiering af civilsamfundsorganisationer og politiske bevægelser, blev annonceret i oktober 2011, og til, at der efterfølgende blev sendt en anmodning til centralbanken om at overvåge alle banktransaktioner til og fra ngo’er; der henviser til, at kontorerne i ti udenlandsk finansierede organisationer blev ransaget, og at disse organisationer blev undersøgt og derefter forbudt af de væbnede styrkers øverste råd (SCAF) den 29. december 2011; der henviser til, at Egyptens militærregering den 5. februar 2012 meddelte, at det ville anlægge sag mod 19 amerikanske statsborgere og 24 øvrige personer som led i efterforskningen af en kriminalsag om den udenlandske finansiering af ikke-kommercielle organisationer, som er aktive i Egypten; der henviser til, at egyptiske dommere efterforsker påstande om ulovlig finansiering af prodemokratiske ngo'er og politiske bevægelser, og til, at 44 tiltalte personer, herunder 19 amerikanere, 14 egyptere, fem serbere, to tyskere, to libanesere, en jordaner og en palæstinenser har fået deres sag henvist til den strafferetlige domstol i Cairo og blevet beordret til ikke at forlade landet;
2.

mener, at det vil være ønskeligt at undgå, at der etableres for mange regionale lufthavne, og bemærker, at udviklingen af regionale lufthavne bør målrettes for at undgå skabelse af ubenyttede eller ineffektivt udnyttede lufthavnsinfrastrukturer, hvilket vil kunne medføre en økonomisk byrde for de kompetente myndigheder; opfordrer tværtimod til at styrke de eksisterende forbindelser, navnlig i alle de områder, (f.eks. øer), der lider under geografiske handicaps; ser derfor positivt på ethvert initiativ, der tager sigte på at udvikle den offentlige transports rolle, også vejtransportens, når det gælder om at fremme forbindelserne; understreger, at offentlig finansiering af regionale lufthavne skal være i overensstemmelse med bestemmelserne i artikel 106 og 107 i traktaten om Den Europæiske Unions funktionsmåde om statsstøtte; mener at der bør indføres en sanktionsordning mod de luftfartsselskaber, der forlader regionale lufthavne, der modtager støtte, inden den fastsatte dato;
E.

der henviser til, at det er et grundlæggende princip i det internationale system for sortsbeskyttelse baseret på UPOV-konventionen og i EU-systemet baseret på forordning (EF) nr. 2100/94, at indehaveren af en sortsbeskyttelse ikke kan forhindre andre i at bruge den beskyttede plante til at fremme anvendelsen af beskyttede sorter til yderligere avlsvirksomhed;
114.

anerkender det fremskridt, der er gjort af EIB med hensyn til at etablere klare procedurer over for ikke-samarbejdende jurisdiktioner; støtter banken i dens politik om ikke at deltage i aktiviteter, der gennemføres via ikke-samarbejdende jurisdiktioner; opfordrer EIB til at evaluere gennemførelsen og funktionen af dens "Politik over for dårligt regulerede, ikke-gennemsigtige og ikke-samarbejdende jurisdiktioner" og til at aflægge beretning for Europa-Parlamentet inden udgangen af 2012; opfordrer EIB til regelmæssigt at revidere og ajourføre denne politik for at sikre, at EIB's finansieringsaktiviteter ikke bidrager til nogen form for skatteunddragelse, hvidvask af penge eller finansiering af terrorisme;
41.

mener, at selskaberne bør have ret til at vælge mellem en ordning med navneaktier og en ordning med ihændehaveraktier; mener, at selskaber, der vælger navneaktier, bør have ret til at kende deres ejeres identitet, og at der bør fastsættes mindstemål af harmoniseringskrav på EU-plan for offentliggørelse af væsentlige aktieposter; mener, at dette ikke bør få konsekvenser for den ret, som ejere af ihændehaveraktier har til ikke at offentliggøre deres identitet;